KIRJALLINEN KYSYMYS E-0141/01 esittäjä(t): Christopher Huhne (ELDR) neuvostolle. Avoimet keskustelut.



Virallinen lehti nro 261 E , 18/09/2001 s. 0046 - 0046



KIRJALLINEN KYSYMYS E-0141/01 esittäjä(t): Christopher Huhne (ELDR) neuvostolle (1. helmikuuta 2001) Aihe: Avoimet keskustelut Millä perusteella neuvosto vastustaa sitä, että sen kokoukset avattaisiin yleisölle ja lehdistölle aina kun niissä keskustellaan ja äänestetään lainsäädännöllisistä kysymyksistä? Yhteinen vastaus kirjallisiin kysymyksiin E-0140/01, E-0141/01, E-0142/01, E-0143/01 ja E-0144/01 (31. toukokuuta 2001) 1. Neuvosto muistuttaa arvoisalle parlamentin jäsenelle, ettei sen mielestä ole ongelmallista erottaa neuvostossa käsiteltäviä lainsäädäntöön ja täytäntöönpanoon liittyviä kysymyksiä. Neuvosto erottaa jo nytkin asiat, joissa se toimii lainsäätäjänä (ks. Neuvoston työjärjestyksen 7 artikla, jossa luetellaan tapaukset, joissa neuvosto toimii lainsäätäjänä Euroopan yhteisön perustamissopimuksen 201 artiklan 3 kohdan toisen alakohdan mukaisesti). Näin neuvosto pyrkii nimenomaan edistämään avoimuutta tällä toiminnan alueella. 2. Neuvosto muistuttaa arvoisalle parlamentin jäsenelle, että se on jo merkittävästi avannut asioiden käsittelyä yleisölle. Tämän periaatteen mukaisista neuvoston toimenpiteistä mainittakoon, että: - käytäntönä on järjestää uusista tärkeistä säädösehdotuksista ainakin yksi julkinen keskustelu - äänestyksen tulos ja äänestystä koskevat selitykset sekä neuvoston pöytäkirjaan merkityt lausumat julkistetaan ilman eri toimenpiteitä Euroopan yhteisön perustamissopimuksen 207 artiklan ja neuvoston työjärjestyksen mukaisesti aina, kun neuvosto toimii lainsäätäjänä - yleisön oikeutta tutustua neuvoston asiakirjoihin noudatetaan yleensä aina, kun neuvosto toimii lainsäätäjänä; sitä vastoin turvaudutaan oikeuteen kieltäytyä julkistamisesta mahdollisimman harvoin, kun se on tarpeen neuvoston käsittelyn luottamuksellisuuden suojaamiseksi - Internetissä julkistetaan neuvoston istuntojen ja neuvoston valmistelevien elinten kokouksien mukaan lukien tapaukset, joissa neuvosto toimii lainsäätäjänä esityslistaehdotuksen kohdat sekä kunkin esityslistan kohdan yhteydessä käsiteltävien asiakirjojen viitetiedot. 3. Neuvosto työskentelee parhaillaan määritelläkseen uusia sääntöjä, joilla pyritään vahvistamaan nykyisiä, kaikkiin säädösasiakirjoihin sovellettavia avoimuutta koskevia sääntöjä. Neuvosto pitää tärkeänä, että sen lainsäädäntötoiminta tehdään mahdollisimman julkiseksi, mutta toisaalta on turvattava päätöksenteon tehokkuus ja luokiteltujen tietojen suojaus sekä taattava käsittelyn luottamuksellisuus silloin, kun neuvosto ei toimi lainsäätäjänä. Tämä menettely on sen sitoumuksen mukainen, joka sisältyy Konferenssin loppuasiakirjaan sisällytettävään julistukseen unionin tulevaisuudesta (ks. jäsenvaltioiden hallitusten edustajien konferenssin Nizzassa hyväksymä sopimusehdotus, liite IV), jonka 6 kohdassa korostetaan, että konferenssi pitää tärkeänä, että unionin ja sen toimielinten demokraattista legitiimiyttä ja avoimuutta parannetaan ja seurataan jatkuvasti, jotta toimielimet tuotaisiin lähemmäksi jäsenvaltioiden kansalaisia. 4. Neuvosto katsoo, että neuvoston ei olisi asianmukaista kommentoida tapaa, jolla kansalliset lainsäädäntöelimet päättävät työskentelynsä järjestämisestä, tai asioista, jotka ovat vain teoretisointia tai arvailua. 5. Euroopan unionista tehdyn sopimuksen 6 artiklaa koskevien rikkomusten osalta kyseisen sopimuksen 7 artiklassa määrätään menettelystä, jolla päätetään, rikkooko jokin jäsenvaltio vakavasti ja jatkuvasti 6 artiklan 1 kohdassa mainittuja periaatteita. Neuvosto pyytää arvoisaa parlamentin jäsentä lisäksi panemaan merkille, että Nizzan sopimuksen 7 artiklaan sisältyy lisämääräys, jonka mukaisesti neuvosto voi todeta, onko olemassa vakavan rikkomuksen selvä vaara, jolloin Euroopan parlamentilla on aloiteoikeus. 6. Neuvosto katsoo, että sen toiminta on SEU:n 6 artiklan mukaista eikä sen mielestä ole aihetta pyytää tässä yhteydessä neuvoston oikeudellisen yksikön lausuntoa EU-sopimuksen ja neuvoston työjärjestyksen soveltamisesta.